Thagaste

Thagaste (; ) numido-erromatar hiria izan zen, gaur egun Aljeriako Souk Ahras udalerrian dagoena. Agustin Hiponakoaren eta Santa Monika Hiponakoaren jaioterria izan zen, eta bereber kulturaren gunea.Fernand Braudel, A history of civilizations (1963), Penguin Books, 1995, p.335: «A Berber, born in 354 at Thagaste (now Souk-Ahras) in Africa».Augustinian studies, vol. 7–8, Villanova University Press, 1976, p.134: «[...] he grew up in an area which was a center of Berber culture». Kultura handiko hiria zen.

 Historia 
Thagaste, jatorriz, bereber tribu bat bizi zen numidiar herrixka txiki bat izan zen. 354. urtean San Agustin Hiponakoa bertan jaio zen. Tradizioaren arabera, muino batean zegoen olibondo baten azpian hausnartu ohi zuen. Zuhaitz hori badago oraindik, eta agustindarren doktrinaren jarraitzaileen biltokia da.

Erromatar Inperioaren garaian, merkataritzari esker loratu zen — batez ere Septimio Severoren agintaldian —. Erromatar municipium bihurtu zen lehen mendean. Italiar etorkinak bizi ziren, baina bertako biztanle gehienak berbere erromanizatuak ziren.

Plinio Zaharrak bere Naturalis historia (Historia naturala) bere liburuan Thagaste Afrikako gune kristau garrantzitsu zela esan zuen. Basilika eta elizbarruti katolikoa izan zituen, eta Numidia bizantziarreko elizbarrutirik garrantzitsuena izan zen. Thagasteko hiru apezpiku ezagutzen dira: San Firmo (Konstantino I.aren aurretik), San Alipio (San Agustinen laguna, 403ren aurretik - 429ren ondoren) eta San Genaro (484aren aurretik).

Gens Valeria aberats eta ahaltsuak, geroago Santa Melaniak, hain hedadura eta garrantzi handiko hurbileko finka bat zuen, ezen bi apezpiku-egoitza zituen, bata Eliza katolikoarena eta bestea donatistena. Villa horretako gela batzuk "urrez beteta" omen zeuden.Cardinal Rampolla, Life of St. Melania 

Bizantziar Inperioaren garaian harresiz gotortu zuten. VII. mendearen amaieran, Omeiatar kalifa-herriaren eskuetan erori zen. Mendeetako ahanzturaren ondoren, frantziar okupazioaren garaian hanensha leinuaren menpean zegoen eremua. Herria kolono frantsesek berreraiki zuten, bere izena Souk Ahras (1830) bezala aldatuz.

 Toponimia 
Gaur egun, Kanariar Uharteetako filologo eta ikertzaileek Thagaste toponimoa Teguesterekin lotu dute. Azken deriba honek *tegăsət hitzetik dator, "hezea" esan nahi du eta guantxe jatorrikoa da. Azken finean, guantxeak jatorri bereberrekoak ziren.Nombres guanches

 Erreferentziak 

 Kanpo estekak 

Kategoria:Aljeriako aztarnategi arkeologikoak
Kategoria:Aljeriako erromatar hiriak
Kategoria:Numidia